CELEX: 
Language: et
Date: 2017-03-20 00:00:00
Title: KOMISJONI DELEGEERITUD MÄÄRUS (EL) …/…, harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkuse järgi liigitamise tingimuste kohta ilma katsetamiseta ning otsuse 2005/610/EÜ muutmise kohta

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 9. märtsi 2011. aasta määruses (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  1
                antakse komisjonile volitused võtta vastu delegeeritud õigusakte ehitustoodete põhiomaduste toimivusklasside kehtestamiseks. Määruses nähakse peale selle ette, et ehitustoodete tootjatele ei tohiks tekitada ülemäärast halduskoormust ega kulusid. Eelkõige on määruse (EL) nr 305/2011 artiklis 28 sätestatud, et komisjon peaks valima toimivuse püsivuse hindamiseks ja kontrollimiseks kõige vähem koormava süsteemi, mis võtab samas asjakohaselt arvesse mõju inimeste tervisele ja ohutusele ning keskkonnale.
            
            
               Kui teatavate ehitustoodete toimivust on stabiilsete katsetulemuste või olemasolevate andmetega juba piisavalt demonstreeritud, tuleks nende tootjatel lubada tingimustel, mis tuleb täpsustada, deklareerida teatav toimivusklass ilma nende toodete katsetamise või täiendava katsetamiseta , nagu nähakse ette määruse (EL) nr 305/2011 artikli 27 lõikes 5 ja artikli 36 lõike 1 punktis a. See lihtsustatud menetlus vähendab veelgi tootjate halduskoormust ja kulusid.
            
            
               Liikmesriikide poolt nimetatud ekspertidega konsulteerimise käigus demonstreeriti tootmisharu esitatud ulatuslike katsetulemusandmete alusel, et harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkustoimivus on teatavatel tingimustel stabiilne ja ennustatav. Sel põhjusel võib ilma täiendava katsetamiseta öelda, et kõnealuste toodete tuletundlikkustoimivus saavutab teatava toimivusklassi, kui need tingimused on täidetud.
            
            
               Käesolevas määruse-eelnõus sätestatakse tingimused, mille täitmisel võib kohaldada nimetatud lihtsustatud menetlusi harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkustoimivuse määramiseks.
            
            
               Komisjoni otsusega 2005/610/EÜ
                  2
                on juba kehtestatud harmoneeritud standardile EN 14080 vastavate liimpuittoodete tuletundlikkustoimivuse klassid. Nimetatud otsuse lisa tabelis 1 on esitatud vajalikud tingimused klassifitseerimiseks ilma vajaduseta neid tooteid täiendavalt katsetada. Selles tabelis on nende väikseimaks kogupaksuseks 40 mm. Kuid nende tõendatud stabiilse ja ennustatava tuletundlikkustoimivusega on põhjendatud selle paksusnõude vähendamine 22 millimeetrile. Seepärast tuleks otsuse 2005/610/EÜ lisa tabel 1 õiguskindluse tagamiseks välja jätta ja kohaldada selle asemel käesoleva määruse lisa.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Määruse eelnõud arutati esmalt 12. märtsil 2015 tulega seotud ekspertide allrühmas ja seejärel 8. mail 2015 ehitustoodete nõuanderühma
                  3
                koosolekul. Määruse eelnõu esitati ka ekspertidele kirjalikuks konsulteerimiseks ajavahemikul 6. märtsist 8. maini 2015. Enne seda anti kõigile liikmesriikidele võimalus nimetada eksperte konsulteerimises osalemiseks. Lisaks ekspertidele konsulteeriti ka teiste väliste sidusrühmadega. Tulega seotud ekspertide allrühmas ja nõuanderühmas arutlusel olnud ja kirjaliku konsulteerimisega seotud dokumendid saadeti üheaegselt Euroopa Parlamendile ja nõukogule, nagu on ette nähtud delegeeritud õigusakte käsitlevas ühises seisukohas. Kõigi eelnevate konsultatsioonide käigus esitatud märkusi võeti arvesse eelnõu lõpliku versiooni koostamisel, mis esitati talitustevaheliseks konsulteerimiseks.
            
            
               See avaldati üldsuse tagasiside saamiseks parema õigusloome portaalis 12. jaanuarist 9. veebruarini 2017 – tagasisidet ei laekunud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Vastavalt määruse (EL) nr 305/2011 artiklile 27 võib kehtestada toimivusklassid seoses ehitustoodete põhiomadustega. Artikli 27 lõike 1 kohaselt saab seda teha komisjoni delegeeritud õigusaktide kaudu, artikli 27 lõige 2 lubab selleks kasutada ühtlustatud standardeid.
            
            
               Lisaks võib komisjon kooskõlas artikli 27 lõikega 5 kehtestada tingimused, mille kohaselt käsitatakse ehitustoodet teatavale toimivusklassile vastavana ilma katsetamata või ilma täiendavalt katsetamata, et vältida selliste ehitustoodete tarbetut katsetamist, mille toimivust on juba piisavalt tõendatud katsete stabiilsete tulemuste või muude olemasolevate andmete alusel.
            
            
               Neid tingimusi tuleb täita, kui tootja soovib asendada oma toote tüübikatsetuse nende toimivustasemete või -klassidega, nagu on sätestatud määruse (EL) nr 305/2011 artikli 36 lõike 1 punktis a.
            
            
               Komisjoni delegeeritud määrusega (EL) 2016/364
                  4
                kehtestatud, eelkõige selle lisa tabelis 1 esitatud Euroopa ehitustoodete tuletundlikkuse liigitussüsteemi kohaldatakse harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete suhtes.
            
            
               Vastavalt eksperdirühmadega peetud konsulteerimise tulemustele on harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkustoimivus määruses (EL) 2016/364 esitatud liigitussüsteemis hästi põhjendatud. Sel põhjusel võib ilma täiendava katsetamiseta öelda, et kõnealuste toodete tuletundlikkustoimivus saavutab teatava toimivusklassi, nagu on kindlaks määratud ülalnimetatud Euroopa liigitussüsteemis.
            
            
               Määruse eelnõu vastab proportsionaalsuse põhimõttele, kuna delegeeritud õigusakti vastuvõtmine on kõige tõhusam viis soovitud tulemuse – halduskoormuse leevendamise – saavutamiseks, tagades samal ajal õiguskindluse. Selle tulemusena leevendatakse turuosaliste halduskohustusi, mida tuleks vastasel juhul täita vastavalt määrusele (EL) nr 305/2011 seoses selle kohaldamisalasse kuuluvate toodete katsetamisega.
            
            
               KOMISJONI DELEGEERITUD MÄÄRUS (EL) …/…,
            
            
               20.3.2017,
            
         
         
            
               harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkuse järgi liigitamise tingimuste kohta ilma katsetamiseta ning otsuse 2005/610/EÜ muutmise kohta
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  5
                eriti selle artikli 27 lõiget 5,
            
            
               ning arvestades järgmist:
            
            
               (1)Ehitustoodete tuletundlikkustoimivuse liigitamissüsteem võeti kasutusele komisjoni delegeeritud määrusega (EL) 2016/364
                  6
               . Liimpuittooted ja struktuursete sõrmseotisega täispuidust tooted kuuluvad nende ehitustoodete hulka, mille suhtes nimetatud delegeeritud määrust kohaldatakse.
            
            
               (2)Komisjoni otsusega 2005/610/EÜ
                  7
                on kehtestatud harmoneeritud standardile EN 14080 vastavate liimpuittoodete tuletundlikkustoimivuse klassid, mis on loetletud selle määruse lisa tabelis 1. Kuid nende toodete täiendav katsetamine põhjendab nimetatud otsusega nende toodete suhtest kehtestatud tingimuste kohandamist.
            
            
               (3)Katsed on näidanud, et harmoneeritud standardile EN 14080 vastavate liimpuittoodete ja harmoneeritud standardile EN 15497 vastavate struktuursete sõrmseotisega täispuidust toodete tuletundlikkustoimivus on stabiilne ja ennustatav, kui on täidetud teatavad puidu väikseima keskmise tiheduse ja toote väikseima keskmise paksuse nõuded.
            
            
               (4)Harmoneeritud standardile EN 14080 vastavad liimpuittooted ja harmoneeritud standardile EN 15497 vastavad struktuursete sõrmseotisega täispuidust tooted tuleb seepärast lugeda nende tingimuste täitmisel teatavale delegeeritud määrusega (EL) 2016/364 kehtestatud tuletundlikkustoimivuse klassile vastavaks ilma täiendava katsetamise vajaduseta.
            
            
               (5)Harmoneeritud standardile EN 14080 vastavate liimpuittoodete puhul tuleks otsuse 2005/610/EÜ lisa tabel 1 õiguskindluse tagamiseks välja jätta ja kohaldada selle asemel käesoleva määruse lisa,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Harmoneeritud standardile EN 14080 vastavad liimpuittooted ja harmoneeritud standardile EN 15497 vastavad struktuursete sõrmseotisega täispuidust tooted, mis vastavad lisas esitatud nõuetele, loetakse vastavaks lisas nimetatud toimivusklassile ilma katsetamata.
            
            
               Artikkel 2
            
            
               Otsuse 2005/610/EÜ lisa tabel 1 jäetakse välja.
            
            
               Artikkel 3
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 20.3.2017
            
         
         
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  ELT L 88, 4.4.2011, lk 5.
               
               
                  
                     (2)
                  
                  
                        ELT L 208, 11.8.2005, lk 21.
                  
               
               
                  
                     (3)
                  Komisjoni eksperdirühmade ja teiste sarnaste üksuste registri kood E01329.
               
               
                  
                     (4)
                  ELT L 68, 15.3.2016, lk 4.
               
               
                  
                     (5)
                  ELT L 88, 4.4.2011, lk 5.
               
               
                  
                     (6)
                  Komisjoni 1. juuli 2015. aasta delegeeritud määrus (EL) 2016/364, mis käsitleb ehitustoodete liigitamist tuletundlikkustoimivuse alusel vastavalt Euroopa Parlamendi ja nõukogu määrusele (EL) nr 305/2011 (ELT L 68, 15.3.2016, lk 4). 
               
               
                  
                     (7)
                  Komisjoni 9. augusti 2005. aasta otsus 2005/610/EÜ, millega kehtestatakse teatavate ehitustoodete tuletundlikkustoimivuse klassid (ELT L 208, 11.8.2005, lk 21).
               
            
      
    ---documentbreak--- 
      
         
         
            
               LISA
            
            
            
            
                  
            
            
                     
                        Tooted
                           1
                        
                     
                  
                  
                     
                        Väikseim keskmine tihedus
                           2
                         
                     
                     
                        (kg/m3)
                     
                  
                  
                     
                        Väikseim kogupaksus 
                     
                     
                        (millimeetrites)
                     
                  
                  
                     
                        Klass 
                           3
                        
                     
                     
                  
               
                     
                        Harmoneeritud standardile EN 14080 vastavate liimpuittooted ja harmoneeritud standardile EN 15497 vastavate struktuursete sõrmseotisega täispuidust tooted 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Kehtib kõigile tootestandarditega hõlmatud puuliikidele ja liimidele.
               
               
                  
                     (2)
                  Konditsioneeritud standardi EN 13238 kohaselt.
               
               
                  
                     (3)
                  Delegeeritud määruse (EL) 2016/364 lisa tabelis 1 sätestatud klass.